《和曾几留客亭 其一》
宋代·沈度

汩汩多尘事，长怀鸠杖游。每因门可款，岂为醉相留。

静契竹林胜，幽非草树秋。公今国耆艾，砥柱屹中流。

作者简介：湖州武康人，字公雅。沈播曾孙。从学陈渊达二十年。高宗绍兴间，为馀干令，有善政。除直秘阁、知平江府。孝宗乾道四年，以直龙图阁知建宁府，助朱熹创立社仓。终兵部尚书。